### | | | | --- | --- | | | | | --- | | **Byråd** 27. august 2019 Sagsnr. 710-2019-19970 Dok.nr. 710-2019-169071 Sagsbehandler DPEP | | 134.                Forslag til tillæg nr. 17 til Spildevandsplan 2013 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Miljøbeskyttelsesloven og bekendtgørelse om spildevandstilladelser mv. |

###

**SAGENS INDHOLD**

Byrådet skal i denne sag tage stilling til et forslag til
tillæg nr. 17 til den gældende spildevandsplan, som omfatter flytning af et
planlagt regnvandsbassin i [adresse]. Byrådet skal
endvidere tage stilling til igangsætning af ekspropriationsprocedure med
henblik på erhvervelse af de nødvendige rådighedsindskrænkninger eller
arealafståelse.

Ifølge den gældende Spildevandsplan 2013 skal der i
[adresse] etableres et regnvandsbassin ved [adresse] sydvest for jernbanen. [adresse]
Forsyning ønsker i stedet bassinet placeret mellem jernbanen og [adresse] og
med udledning til Nymølleskov bæk, da det har vist sig, at arealet sydvest for
jernbanen ikke er stort nok til placering af et bassin. Samtidig vil det være
dyrt og vanskeligt at føre regnvandet under jernbanen fra det nordlige
[adresse], samt at etablere udløb til [adresse] gennem et vådt engområde
omfattet af § 3 i naturbeskyttelsesloven.

**VURDERING**

Teknik og Kultur vurderer, at tillægget giver mulighed for
at separatkloakere den nordvestlige del af [adresse] og etablere det nødvendige
regnvandsbassin. Derved sikres en hensigtsmæssig og miljømæssig forsvarlig
afledning af både spildevand og overfladevand.

**ØKONOMI**

Udgifterne til etablering af regnvandsbassinet betales af
Favrskov Forsyning A/S i henhold til Favrskov Spildevands betalingsvedtægt.
Flytningen af bassinet giver en billigere løsning for Favrskov Forsyning A/S.
Der er ingen direkte økonomiske konsekvenser for Favrskov Kommune.

**INDDRAGELSE**

Forslaget vil blive offentliggjort på kommunens hjemmeside
med oplysning om, at bemærkninger til forslaget kan fremsendes inden otte uger.

**INDSTILLING**

Direktøren for Teknik og Kultur indstiller
til Byrådet:

1.
At forslag til ”Tillæg nr. 17 til
Spildevandsplan 2013” godkendes og fremlægges i offentlig høring i otte uger.

2.
At Byrådet bemyndiger Teknik og Kultur
til administrativt at vedtage tillægget til spildevandsplanen, såfremt der ikke
er modtaget indsigelser inden høringsperiodens udløb.

3.
At godkende, at der igangsættes ekspropriationsprocedure med henblik på
erhvervelse af de nødvendige rådighedsindskrænkninger eller arealafståelse ved
de i tillægget angivne matrikler. Igangsætning skal ske, såfremt [adresse]
Spildevand A/S ikke kan opnå frivillige aftaler.

**BESLUTNING**

***Teknik- og Miljøudvalget, 8. august 2019:***

Fraværende:Øyvind Nørgaard, Mik Gregersen

Indstilles godkendt.

***Økonomiudvalget, 20. august 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til tillæg nr. 17 til Spildevandsplan 2013 | 710-2019-107468 |